ଭୁବନେଶ୍ବର, ଫେବ୍ରୁଆରି ୨୪ (ଲୋକାଲ ୱାୟାର): ଘୂର୍ଣ୍ଣିବଳୟ ପ୍ରଭାବରେ ଆଗାମୀ ତିନି ଦିନ ପର୍ଯ୍ୟନ୍ତ ରାଜ୍ୟର ଆଭ୍ୟନ୍ତରୀଣ ଜିଲ୍ଲାଗୁଡ଼ିକରେ ସ୍ୱଳ୍ପରୁ ମଧ୍ୟମ ଧରଣର ବର୍ଷା ସମ୍ଭାବନା ଥିବା ସୋମବାର ଆଞ୍ଚଳିକ ପାଣିପାଗ ବିଜ୍ଞାନ କେନ୍ଦ୍ର ପୂର୍ବାନୁମାନ କରିଛି ।
ପାଣିପାଗ ବିଜ୍ଞାନ କେନ୍ଦ୍ରର ସୂଚନା ଅନୁସାରେ, ଏହି ସମୟ ମଧ୍ୟରେ ନୂଆପଡା, ବଲାଙ୍ଗିର, ସୁବର୍ଣ୍ଣପୁର, ବୌଦ୍ଧ, ମୟୂରଭଞ୍ଜ, କେନ୍ଦୁଝର, ନୟାଗଡ, ଖୋର୍ଦ୍ଧା, ବାଲେଶ୍ବର, ଭଦ୍ରକ, ଜଗତସିଂହପୁର, କେନ୍ଦ୍ରାପଡା, ପୁରୀ, ଯାଜପୁର ଓ କଟକ ଜିଲ୍ଲାରେ ବର୍ଷା ହୋଇପାରେ।
ଏହି ଜିଲ୍ଲାଗୁଡ଼ିକର ଗୋଟିଏ କିମ୍ବା ଦୁଇଟି ସ୍ଥାନରେ ଘଡଘଡି ସହ ଘଣ୍ଟାକୁ ୩୦ରୁ ୪୦ କିଲୋମିଟର ବେଗରେ ପବନ ବହିବା ଆଶଙ୍କା ରହିଛି।
ଆସନ୍ତା ଗୁରୁବାରରୁ ପାଗ ଶୁଖିଲା ରହିବା ସହ ନୟାଗଡ, ଖୋର୍ଦ୍ଧା, ସୁନ୍ଦରଗଡ, ଝାରସୁଗୁଡା, ଦେବଗଡ ଓ ଅନୁଗୁଳ ଜିଲ୍ଲାର ଗୋଟିଏ ଦୁଇଟି ସ୍ଥାନରେ ଘନକୁହୁଡିର ସମ୍ଭାବନା ରହିଛି ।
ଆଜି ସକାଳୁ ବିଭିନ୍ନ ସ୍ଥାନରେ ପାଗ କୋହଲା ରହିଥିବାବେଳେ ମାଲକାନଗିରିରେ ସର୍ବାଧିକ ୩୫.୨ ଓ ସୁନ୍ଦରଗଡରେ ସର୍ବନିମ୍ନ ୧୨ ଡିଗ୍ରୀ ତାପମାତ୍ରା ରେକର୍ଡ ହୋଇଛି ।
ଭୁବନେଶ୍ୱର, ଫେବୃଆରୀ ୨୩ (ଲୋକାଲ ୱାୟାର) ରାଜ୍ୟର କେତେକ ଜିଲ୍ଲାର ଗୋଟିଏ କିମ୍ବା ଦୁଇଟି ସ୍ଥାନରେ ଆଗାମୀ ଦୁଇଦିନ ମଧ୍ୟରେ ସାମାନ୍ୟରୁ ମଧ୍ୟମ ଧରଣର ବର୍ଷାର ସମ୍ଭାବନା ଥିବା ଆଞ୍ଚଳିକ ପାଣିପାଗ କେନ୍ଦ୍ର ରବିବାର କହିଛି ।
ଏହି ଜିଲ୍ଲା ଗୁଡିକ ହେଲା ବରଗଡ, ସୁନ୍ଦରଗଡ, ଝାରସୁଗୁଡା, ସମ୍ବଲପୁର, ଦେବଗଡ, କେନ୍ଦୁଝର ଓ ମୟୂରଭଞ୍ଜ ।
ରାଜ୍ୟର ଅନ୍ୟ ଜିଲ୍ଲା ଗୁଡିକରେ ପାଗ ଶୁଖିଲା ରହିବ ।
ରବିବାର ବିଭିନ୍ନ ସ୍ଥାନରେ ତାପମାତ୍ରା ଅନୁଗୁଳ (୧୧.୬), ଫୁଲବାଣୀ (୧୨.୦), ଦାରିଙ୍ଗିବାଡି (୧୨.୦), ସୋନପୁର (୧୨.୪), ସୁନ୍ଦରଗଡ (୧୩.୫), ରାୟଗଡା (୧୩.୫), ବୌଦ୍ଧ (୧୪.୦), ଟିଟିଲାଗଡ(୧୫.୦), ନୟାଗଡ (୧୫.୦), ତାଳଚେର (୧୫.୩), କେନ୍ଦୁଝର (୧୫.୪), କଟକ (୧୫.୫), କୋରାପୁଟ (୧୫.୬) ଓ ବାଲେଶ୍ୱର (୧୫.୮) ଡିଗ୍ରୀ ସେଲସିୟସ୍ ରେକର୍ଡ କରାଯାଇଥିଲା ।
ତେବେ ରାଜ୍ୟର କୌଣସି ଜିଲ୍ଲାର ତାପମାତ୍ରା ୧୦ ଡିଗ୍ରୀ ତଳେ ରେକର୍ଡ କରାଯାଇନାହିଁ । ରାତିର ତାପମାତ୍ରାରେ କୌଣସି ପରିବର୍ତ୍ତନ ହେବ ନାହିଁ ବିଭାଗ ସୂଚନା ଦେଇଛି ।
ଆଗାମୀ ଦିନ ଯାଏଁ ଉପକୂଳ ଓଡିଶାର ଗୋଟିଏ କିମ୍ବା ଦୁଇଟି ସ୍ଥାନରେ ସାମାନ୍ୟ କୁହୁଡି ହୋଇପାରେ ।
ଭୁବନେଶ୍ବର, ଫେବ୍ରୁଆରି ୨୧ (ଲୋକାଲ ୱାୟାର): ଆସନ୍ତା ରବିବାର ବିଭିନ୍ନ ସ୍ଥାନରେ ବର୍ଷାର ପୂର୍ବାନୁମାନ କରି ଶୁକ୍ରବାର ଆଞ୍ଚଳିକ ପାଣିପାଗ ବିଜ୍ଞାନ କେନ୍ଦ୍ର ୟେଲ୍ଲୋ ୱାର୍ଣ୍ଣିଂ ଜାରି କରିଛି ।
ସୂଚନା ଅନୁସାରେ, ରବିବାର ଝାରସୁଗୁଡା, ସମ୍ବଲପୁର, ସୁନ୍ଦରଗଡ, ଦେବଗଡ, କେନ୍ଦୁଝର, ମୟୂରଭଞ୍ଜ, ଅନୁଗୁଳ, ଢେଙ୍କାନାଳ, ନୟାଗଡ, ଭଦ୍ରକ, ପୁରୀ, କେନ୍ଦ୍ରାପଡା, କଟକ, ଜଗତସିଂହପୁର, ଯାଜପୁର, ବୌଦ୍ଧ, କନ୍ଧମାଳ ଓ ଅନୁଗୁଳରେ ସ୍ବଳ୍ପରୁ ମଧ୍ୟମ ଧରଣର ବର୍ଷା ହୋଇପାରେ।
ସେହିପରି ଭଦ୍ରକ ସମେତ ଉତ୍ତର ଓଡିଶାର ଗୋଟିଏ କିମ୍ବା ଦୁଇଟି ସ୍ଥାନରେ ଘନ କୁହୁଡି ସମ୍ଭାବନା ରହିଛି।
ତେବେ ରାତିରେ ତାପମାତ୍ରାର ବିଶେଷ ପରିବର୍ତ୍ତନ ହେବନାହିଁ ।
ସୂଚନାଯୋଗ୍ୟ, ଆଜି ମାଲକାନଗିରିରେ ସର୍ବାଧିକ ୩୫.୨ ଡିଗ୍ରୀ ତାପମାତ୍ରା ରହିଥିବାବେଳେ ଅନୁଗୁଳରେ ସର୍ବନିମ୍ନ ୧୩ ଡିଗ୍ରୀ ରହିଛି ।
ଭୁବନେଶ୍ବର, ଫେବ୍ରୁଆରି ୨୧ (ଲୋକାଲ ୱାୟାର): ଶୁକ୍ରବାର ବିଜେଡିର ଜିଲ୍ଲା ସଭାପତି ତାଲିକା ପ୍ରକାଶ ପାଇଥିବାବେଳେ ଭୁବନେଶ୍ବରରେ ଅନନ୍ତ ନାରାୟଣ ଜେନା ଓ କଟକରୁ ଦେବାଶିଷ ସାମନ୍ତରାୟ ନିର୍ବାଚିତ ହୋଇଛନ୍ତି।
ଆଜି ଦଳର ରିଟର୍ଣ୍ଣିଂ ଅଫିସର ପ୍ରତାପ କେଶରୀ ଦେବଙ୍କ ଅନୁମୋଦନ କ୍ରମେ ଅନୁଗୁଳରୁ ମହେନ୍ଦ୍ର ବସ୍ତିଆ, ବାଲେଶ୍ବରରୁ ରବିନ୍ଦ୍ର କୁମାର ଜେନା, ବରଗଡରୁ ବିଜୟ ରଞ୍ଜନ ସିଂହ ବରିହା, ଭଦ୍ରକରୁ ଜଗନ୍ନାଥ ସ୍ବାଇଁ, ବଲାଙ୍ଗିରରୁ ଟୁକୁନି ସାହୁ, ବୌଦ୍ଧରୁ ମହିଧର ରଣା, ଦେବଗଡରୁ ରୋମାଞ୍ଚ ରଞ୍ଜନ ବିଶ୍ବାଳ, ଢେଙ୍କାନାଳରୁ ପ୍ରଫୁଲ୍ଲ ମଲ୍ଲିକ, ଗଜପତିରେ ପ୍ରଦୀପ ନାୟକ, ଜଗତସିଂହପୁରରେ ପ୍ରଶାନ୍ତ ମୁଦୁଲି, ଜୟପୁରରେ ସରୋଜ ମହାପାତ୍ର, ଝାରସୁଗୁଡାରେ କିଶୋର ମହାନ୍ତି, କଳାହାଣ୍ଡିରେ ପୁଷ୍ପେନ୍ଦ୍ର ସିଂହଦେଓ, କନ୍ଧମାଳରେ ସରୋଜ କୁମାର କର୍ଣ୍ଣ, କେନ୍ଦ୍ରାପଡାରେ ଉତ୍କଳ କେଶରୀ ପରିଡା ହୋଇଛନ୍ତି ।
ସେହିପରି କେଉଁଝରରେ ମାଧବ ସର୍ଦ୍ଦାର, ଖୋର୍ଦ୍ଧାରେ ବିଭୂତି ଭୂଷଣ ବଳବନ୍ତରାୟ, କୋରାପୁଟରେ ଇଶ୍ବର ପାଣିଗ୍ରାହୀ, ମାଲକାନଗିରିରେ ପୂର୍ଣ୍ଣଚନ୍ଦ୍ର ବାକା, ମୟୂରଭଞ୍ଜ (ସଦର)ରେ ସୁଦାମ ମାରାଣ୍ଡି, ମୟୂରଭଞ୍ଜରେ କାଶୀନାଥ ହେମ୍ବ୍ରମ, ନବରଙ୍ଗପୁରରେ ରମେଶ ଚନ୍ଦ୍ର ମାଝି, ନୟାଗଡରେ ରମେଶ ବେହେରା, ନୂଆପଡାରେ ମନୋଜ ମିଶ୍ର, ପୁରୀରେ ମହେଶ୍ବର ମହାନ୍ତି, ରାୟଗଡ଼ରେ ସୁଧୀର ଦାସ, ରାଉରକେଲାରେ ସାରଦା ପ୍ରସାଦ ନାୟକ, ସମ୍ବଲପୁରରେ ସିଦ୍ଧାର୍ଥ ଦାସ, ସୁବର୍ଣ୍ଣପୁରରେ ସରୋଜ କମ୍ପ ଓ ସୁନ୍ଦରଗଡରେ ବିନୟ ଟପ୍ପୋ ନିଯୁକ୍ତ ହୋଇଛନ୍ତି ।
ଉଲ୍ଲେଖଯୋଗ୍ୟ, ୩୩ଟି ସାଙ୍ଗଠନିକ ଜିଲ୍ଲାରେ ୧୪ ଜଣ ପୁରାତନ ସଭାପତି ତାଲିକାଭୁକ୍ତ ହୋଇଥିବାବେଳେ ୧୯ ଜଣ ନୂତନ ଭାବେ ଅବସ୍ଥାପିତ ହୋଇଛନ୍ତି ।
ଝାରସୁଗୁଡ଼ା, ଫେବ୍ରୁଆରୀ ୨୦(ଲୋକାଲ ୱାୟାର): ହମିରପୁର ଡବଲ ମର୍ଡର ମାମଲାରେ ଗିରଫ ହୋଇଥିବା ବ୍ରଜରାଜନଗରର ପୂର୍ବତନ ବିଧାୟକ ଅନୁପ ସାଏ ଏବଂ ତାଙ୍କ ଡ୍ରାଇଭର ବର୍ଦ୍ଧନ ଟପ୍ପୋଙ୍କ ବିରୋଧରେ ଯଥେଷ୍ଟ ପ୍ରମାଣ ଅଛି ବୋଲି ଗୁରୁବାର ରାୟଗଡ଼ରେ ସାମ୍ବାଦିକ ସମ୍ମିଳନୀରେ କହିଛନ୍ତି ଛତିଶଗଡ଼ ପୁଲିସ ଆଇଜି ଦୀପାଂଶୁ କାବ୍ରା ।
ସେ କହିଛନ୍ତି, ଗୁରୁବାର ତାଙ୍କ ତତ୍ତ୍ୱାଧାନରେ ଉଭୟ ଅଭିଯୁକ୍ତଙ୍କୁ ଜେରା ହୋଇଥିଲା । ଆସନ୍ତା ଦୁଇ ଦିନ ଚକ୍ରଧରନଗର ଥାନାରେ ଅନୁପଙ୍କ ଜେରା କରାଯିବ ଏବଂ ବହୁ ଗୁରୁତ୍ୱପୂର୍ଣ୍ଣ ତଥ୍ୟ ମିଳିବ ବୋଲି ଆଶା କରାଯାଇଛି ।
ଉଭୟ ଅଭିଯୁକ୍ତ ତଦନ୍ତରେ ସହଯୋଗ ନ କରି ପୁଲିସ ବିଭ୍ରାନ୍ତ କରିବାକୁ ଉଦ୍ୟମ କରୁଛନ୍ତି । ଏହି ହତ୍ୟାକାଣ୍ଡ ୪ ବର୍ଷ ତଳେ ହୋଇଥିଲା ଏବଂ କେହି ପ୍ରତ୍ୟକ୍ଷଦର୍ଶୀ ନାହାନ୍ତି ।
ଉଭୟ ଛତିଶଗଡ଼ ଓ ଓଡ଼ିଶାରେ ଏକାଧିକ ପୁଲିସ ଟିମ୍ ପ୍ରମାଣ ସଂଗ୍ରହ କରୁଛନ୍ତି । ଆଗକୁ ଅଭିଯୁକ୍ତମାନଙ୍କର ନାର୍କୋ ଟେଷ୍ଟ ମଧ୍ୟ କରାଯିବ ।
କୋର୍ଟରେ ସେମାନଙ୍କୁ ଦୋଷୀ ସାବ୍ୟସ୍ତ କରିବାକୁ ଅସୁବିଧା ହେବ ନାହିଁ ବୋଲି ସେ କହିଥିଲେ ।
ଉଲ୍ଳେଖଯୋଗ୍ୟ, କଳ୍ପନା ଦାସ ଓ ତାଙ୍କ ଝିଅଙ୍କୁ ଅନୁପ ସାଏ ଓ ତାଙ୍କ ଡ୍ରାଇଭର ୨୦୧୬ରେ ଛତିଶଗଡ଼ର ହମିରପୁର ଜଙ୍ଗଲରେ ହତ୍ୟା କରି ଫିଙ୍ଗି ଦେଇଥିବା ଅଭିଯୋଗ ହୋଇଛି ।
ଭୁବନେଶ୍ୱର, ଫେବ୍ରୁଆରୀ ୧୫(ଲୋକାଲ ୱାୟାର): ଛତିଶଗଡ଼ର ହମିରପୁର ଜଙ୍ଗଲରେ ୨୦୧୬ ମେ ୭ ତାରିଖରେ ଜଣେ ମହିଳା ଓ ଏକ ଝିଅର ମୃତଦେହ ପଡ଼ିବା ଘଟଣାର ତଦନ୍ତ କରି ସ୍ଥାନୀୟ ପୁଲିସ ଏହା ଏକ ଡବଲ ମର୍ଡର ବୋଲି ଜାଣିପାରି ଦୀର୍ଘ ଦିନର ତଦନ୍ତ ପରେ ଓଡ଼ିଶାର ପୂର୍ବତନ ବିଧାୟକ ଅନୁପ ସାଏଙ୍କୁ ଗିରଫ କରିଛି ।
ଏହା ଏକ ପରକୀୟା ପ୍ରୀତି ଏବଂ ମହିଳା ବିବାହ କରିବାକୁ ଜିଦ୍ ଧରିବାରୁ ତାଙ୍କୁ ଓ ତାଙ୍କ ଝିଅକୁ ଅନୁପ ହତ୍ୟା କରିଥିବା ସ୍ପଷ୍ଟ କରିଛନ୍ତି ଛତିଶଗଡ଼ ଜିଲ୍ଲା ରାୟଗଡ଼ର ଏସପି ସନ୍ତୋଷ କୁମାର ସିଂହ ।
ପୁଲିସଠାରୁ ମିଳିଥିବା ତଥ୍ୟରୁ ଆସନ୍ତୁ ଜାଣିବା ଏହି ପରକୀୟା ପ୍ରୀତି ଓ ଡବଲ ମର୍ଡରର କାହାଣୀ.. ..ଘଟଣାଟି ଏମିତି..
୨୦୧୬ ମେ ୭ ତାରିଖରେ ଛତିଶଗଡ଼ର ଚକ୍ରଧରନଗର ଥାନା ଅନ୍ତର୍ଗତ ସମ୍ବଲପୁରୀ (ରାୟଗଡ଼ଠାରୁ ପ୍ରାୟ ୧୦ କି.ମି. ଦୂର) ରେ ଥିବା ଏକ କାରଖାନା ପାଖ ଜଙ୍ଗଲ ରାସ୍ତାରେ ଜଣେ ମହିଳା ଓ ଜଣେ ଝିଅର ମୃତଦେହ ପଡ଼ିଥିବା ସ୍ଥାନୀୟ ଥାନାଧିକାରୀ ଅମିତ ପାଟଲେଙ୍କୁ ସୂଚନା ମିଳିଥିଲା ।
କୌଣସି ଦୁର୍ଘଟଣାରେ ଉଭୟଙ୍କ ମୃତ୍ୟୁ ହୋଇଥିବା ଅନୁମାନ କରାଯାଇଥିଲା ।ସ୍ଥାନୀୟ ଲୋକେ ମୃତଦେହକୁ ଚିହ୍ନଟ କରି ପାରି ନଥିଲେ ।
ମୃତ ଦେହ ଦୁଇଟିକୁ ବ୍ୟବଚ୍ଛେଦ ପାଇଁ ପଠାଯାଇଥିଲା । ବ୍ୟବଚ୍ଛେଦ ରିପୋର୍ଟରୁ ଜଣାପଡ଼ିଥିଲା ଏହା ଦୁର୍ଘଟଣା ନୁହେଁ ବରଂ ହତ୍ୟାକାଣ୍ଡ ।
ପ୍ରଥମେ ଲୁହା ରଡରେ ଉଭୟଙ୍କୁ ପିଟି ହତ୍ୟା କରାଯାଇଛି ଏବଂ ପରେ ଗାଡ଼ି ଚଢ଼ାଇ ଦୁର୍ଘଟଣାର ରୂପ ଦେବାକୁ ଉଦ୍ୟମ କରାଯାଇଛି ।
ଆଇପିସିର ଧାରା ୩୦୨ ଓ ୨୦୧ରେ ୧୫୮/୨୦୧୬ ଦଫାରେ ପୁଲିସ ହତ୍ୟା ମାମଲା ରୁଜୁ କରି ତଦନ୍ତ ଆରମ୍ଭ କରିଥିଲା ।
ପୁଲିସ ନିକଟରେ ପ୍ରଥମ ଚ୍ୟାଲେଞ୍ଜ ଥିଲା ମୃତ ଦେହ ଦୁଇଟିକୁ ଚିହ୍ନଟ କରିବା । ଏଥିପାଇଁ ପୁଲିସକୁ ପ୍ରାୟ ଏକ ବର୍ଷ ଲାଗି ଯାଇଥିଲା ।
ଏହା କୌଣସି ଦେହଜୀବୀର ହୋଇଥିବ ଭାବି ପୁଲିସ ଅଞ୍ଚଳର ପ୍ରାୟ ୧୫୦ ଦେହଜୀବୀଙ୍କୁ ଜେରା କରିଥିଲେ ମଧ୍ୟ କିଛି ସୁରାକ ମିଳି ନଥିଲା ।
ଏପରିକି ପୁଲିସ ଟିମ୍ ବିହାର, ମହାରାଷ୍ଟ୍ର, ଉତ୍ତର ପ୍ରଦେଶ, ଝାଡ଼ଖଣ୍ଡ, ପଶ୍ଚିମବଙ୍ଗ ଏବଂ ଓଡ଼ିଶାକୁ ଯାଇ ଅନୁସନ୍ଧାନ କରି ବିଫଳ ହୋଇଥିଲେ ।
କିଛି ସୁରାକ ପାଇବା ଆଶାରେ ପ୍ରାୟ ୭ଶହ ଲୋକଙ୍କୁ ପୁଲିସ ଜେରା କରି ନିରାଶ ହୋଇଥିଲା ।
ମୃତଦେହ ମିଳିଥିବା ସ୍ଥାନଟି ଓଡ଼ିଶା ସୀମାରୁ ପାଖ ହୋଇଥିବାରୁ ଶେଷରେ ପୁଲିସ ଅଫିସର ଅମିତ ପାଟଲେ ମୃତଦେହ ଫଟୋ ଧରି ବରଗଡ଼ ଜିଲ୍ଲାରେ ପହଞ୍ଚିଥିଲେ ।
ବିଭିନ୍ନ ସର୍ବସାଧାରଣ ସ୍ଥାନରେ ଉକ୍ତ ଫଟୋର ପୋଷ୍ଟର ମାରିଥିଲେ । ବ୍ରଜରାଜନଗର ଥାନାରେ ଥିବା କନଷ୍ଟେବଳ ସରୋଜ ଦାସ ଏହି ଫଟୋକୁ ଚିହ୍ନଟ କରିଥିଲେ ।
ଗୋଟିଏ ମୃତ ଦେହ ଥିଲା କଳ୍ପନା ଦାସ (୩୨)ଙ୍କର ଏବଂ ଅନ୍ୟଟି ତାଙ୍କ ଝିଅ ପ୍ରଭାତୀ ଦାସ (୧୪) ଓରଫ ବବଲିଙ୍କର ।
କଳ୍ପନାଙ୍କ ପ୍ରଥମ ସ୍ୱାମୀ ସୁନିଲ ଶ୍ରୀବାସ୍ତବ ଥିଲେ ସରୋଜଙ୍କ ସମ୍ପର୍କୀୟ ।
ସରୋଜ ଏହି ଖବର ସୁନିଲଙ୍କୁ ଜଣାଇଥିଲେ । କଥା କଳ୍ପନାଙ୍କ ବାପ ଘରେ ମଧ୍ୟ ପହଞ୍ଚିଥିଲା ।
ଏବଂ ଶେଷରେ ଦିନେ ଜଣେ ବ୍ୟକ୍ତି ରାୟଗଡ଼ର କ୍ରାଇମବ୍ରାଞ୍ଚ ଅଫିସର ରାକେଶ ମିଶ୍ରାଙ୍କୁ ଫୋନ୍ କରି ମୃତକ ଦୁଇ ଜଣ ତାଙ୍କ ଭଉଣୀ ଓ ଭାଣିଜୀ ବୋଲି କହିଥିଲେ ।
ବାସ୍ ଏହା ପରଠାରୁ ଆରମ୍ଭ ହୋଇଥିଲା ପୁଲିସର ତନାଘନା ତଦନ୍ତ ।
ସ୍ଥିତି ସ୍ପଷ୍ଟ କରିବା ପାଇଁ ସୁନିଲ ଶ୍ରୀବାସ୍ତବ ଓ କଳ୍ପନାଙ୍କ ପିତା ରୁଦ୍ରାକ୍ଷ ଦାସଙ୍କ ଡିଏନଏ ନିଆଯାଇ ମୃତଦେହ ଦୁଇଟିର ଡିଏନଏ ସହ ମେଳା କରାଯାଇଥିଲା । ମୃତ ଦେହ ଦୁଇଟି ଚିହ୍ନଟ ହୋଇଯାଇଥିଲା ।
ଏହାପରେ ପୁଲିସ ଆରମ୍ଭ କରିଥିଲା ଖୋଳତାଡ଼ । କିଏ କାହିଁକି ଏମାନଙ୍କୁ ମାରିଲା? ସୁନିଲ ସୂଚନା ଦେଲେ କେଇ ବର୍ଷ ତଳୁ କଳ୍ପନାଙ୍କ ସହ ତାଙ୍କର ଛାଡ଼ପତ୍ର ହୋଇସାରିଛି ।
ତେବେ ଝିଅ କଳ୍ପନାଙ୍କ ନିକଟରେ ରହୁଥିଲା । ଉଭୟେ ଭୁବନେଶ୍ୱରରେ ପୂର୍ବତନ ବିଧାୟକ ଅନୁପ ସାଏଙ୍କ ନିକଟରେ ରହୁଥିଲେ ।
ପୁଲିସ ତଦନ୍ତର କେନ୍ଦ୍ରରେ ଅନୁପଙ୍କ ରଖି ଆଗେଇଲା । ମୃତଦେହ ମିଳିବାର ପୂର୍ବ ଦିନରେ ରାୟଗଡ଼ର ଏକ ଢାବାରେ ଅନୁପ ଓ ତାଙ୍କର ଜଣେ ଡ୍ରାଇଭରଙ୍କୁ ଲୋକେ ଦେଖିଥିବା ସ୍ପଷ୍ଟ କଲେ ।
ଏପରି କଳ୍ପନାଙ୍କୁ ଅନୁପ ଗୋଆ, ବେଙ୍ଗାଲୁରୁ ଏବଂ ମୁମ୍ବାଇ ନେଇ ଯାଇଥିବାର ପ୍ରମାଣ ମଧ୍ୟ ପୁଲିସକୁ ମିଳିଲା ।
ଅନୁପଙ୍କୁ ଜେରା ପାଇଁ ରାୟଗଡ଼ ପୁଲିସ ବାରମ୍ବାର ନୋଟିସ ପଠାଇଥିଲେ ମଧ୍ୟ ସେ ରାଜନୈତିକ ପତିଆରା ଦେଖାଇ ହାଜର ହୋଇ ନଥିଲେ ବୋଲି କହିଛନ୍ତି ଏସପି ସନ୍ତୋଷ ସିଂ ।
ମୃତ ମହିଳା କଳ୍ପନା ବୋଲି ପୁଲିସ୍ ଜାଣିବା ପରେ ତାଙ୍କର ମୋବାଇଲ କଲ୍ ଡିଟେଲ୍ସ ରେକର୍ଡ (ସିଡିଆର) ଯାଞ୍ଚ କରିବା ସହ ସୁନିଲଙ୍କ ବୟାନକୁ ଆଧାର କରି ତଦନ୍ତ ହୋଇଥିଲା ।
ସିଡିଆରରୁ ହତ୍ୟା ଦିନ ରାତିରେ ଅନୁପ ଓ କଳ୍ପନାଙ୍କ ମଧ୍ୟରେ ବାର୍ତ୍ତାଳାପ ହୋଇଥିବା ଜଣାପଡ଼ିଥିଲା । ଘଟଣାସ୍ଥଳରେ ଅନୁପଙ୍କ ଓ ତାଙ୍କ ଡ୍ରାଇଭରଙ୍କ ମୋବାଇଲ ଫୋନ୍ ଥିଲା ବୋଲି ଟାୱାର ରେକର୍ଡରୁ ସ୍ପଷ୍ଟ ହୋଇଥିଲା ।
ଏପରିକି ଦୀର୍ଘ ବର୍ଷ ସାଙ୍ଗରେ ରହିବା ପରେ ମଧ୍ୟ ହଠାତ କଳ୍ପନା ଓ ତାଙ୍କ ଝିଅ ନିଖୋଜ ନେଇ ଅନୁପ କୌଣସି ଥାନାରେ ଅଭିଯୋଗ କରି ନଥିଲେ । ଏହା ମଧ୍ୟ ପୁଲିସର ସନ୍ଦେହକୁ ଦୃଢ଼ୀଭୂତ କରିଥିଲା ।
ଗତ ବୁଧବାର ରାତି ବ୍ରଜରାଜନଗର ଗାନ୍ଧୀ ଛକ ସାଇ ମନ୍ଦିର ନିକଟରୁ ସାଦା ପୋଷାକଧାରୀ ଛତିଶଗଡ଼ ପୁଲିସ୍ ଅନୁପଙ୍କୁ ଉଠାଇ ନେଇଥିଲା ।
ଏ ବିଷୟରେ ଝାରସୁଗୁଡ଼ା ଜିଲ୍ଲା ଏସପି ଅଶ୍ୱିନୀ କୁମାର ମହାନ୍ତିଙ୍କୁ ରାୟଗଡ଼ ଏସପି ସୂଚନା ଦେଇଥିଲେ ।
ଏକ ପୁରୁଣା ମାମଲାର ତଦନ୍ତରେ ଅନୁପ ସାଏଙ୍କୁ ଥାନାରେ ହାଜର ହେବା ପାଇଁ ବାରମ୍ୱାର ନୋଟିସ୍ କରାଯାଇଥିଲେ ମଧ୍ୟ ସେ ହାଜର ନହେବାରୁ ଛତିଶଗଡ଼ ପୁଲିସ ଏହି ପଦକ୍ଷେପ ନେଉଛି ବୋଲି ରାୟଗଡ଼ ଏସପି କହିଥିଲେ ।
୨୦୧୧ ମସିହାରେ ଅନୁପଙ୍କର କଳ୍ପନାଙ୍କ ସହ ଦେଖା ହୋଇଥିଲା । କଳ୍ପନା ପେସାରେ ଆଇନଜୀବୀ ଥିଲେ ।
ସେତେବେଳେ ସ୍ୱାମୀଙ୍କୁ ଛାଡ଼ି କଳ୍ପନା ଝିଅକୁ ଧରି ଏକାକୀ ରହୁଥିଲେ । କିଛି ଦିନ ମଧ୍ୟରେ ଅନୁପ ଓ କଳ୍ପନାଙ୍କର ସମ୍ପର୍କ ଗଢ଼ି ଉଠିଥିଲା ।
କଳ୍ପନା ଓ ତାଙ୍କ ଝିଅକୁ ଅନୁପ ଆଣି କଟକର ସିଡିଏର ଏକ ଘରେ ରଖାଇଥିଲେ ।
ପରେ ଭୁବନେଶ୍ୱରର ସୁନ୍ଦରପଦାରେ ଏକ ଫ୍ଲାଟ କିଣି ସେଠାରେ ରଖାଇଥିଲେ ।
ଝିଅ ପଢ଼ୁଥିବା ସ୍କୁଲରେ ଅନୁପ ଅଭିଭାବକ ଭାବେ ନିଜ ନାମ ମଧ୍ୟ ଲେଖାଇଥିଲେ । ଅନୁପ ବିବାହିତ ବୋଲି କଳ୍ପନା ଜାଣିଥିଲେ ।
ତେଣୁ ସେ ନିଜ ଭବିଷ୍ୟତ ଚିନ୍ତା କରି ବିବାହ ପାଇଁ ଅନୁପଙ୍କ ଆଗରେ ଜିଦ୍ ଧରିଥିଲେ । ଏପରିକି ସମ୍ପତ୍ତି ପାଇଁ ମଧ୍ୟ ଜିଦ୍ ଧରିଥିଲେ ।
କିନ୍ତୁ ବିବାହ କଲେ କାଳେ ନିଜ ରାଜନୈତିକ କ୍ୟାରିଅରକୁ ଧକ୍କା ଲାଗିବ ସେଥିପାଇଁ ଅନୁପ ନିଷ୍ଠୁର ନିଷ୍ପତ୍ତି ନେଇଥିଲେ ମା' - ଝିଅଙ୍କୁ ସବୁ ଦିନ ପାଇଁ ରାସ୍ତାରୁ ହଟାଇ ଦେବାକୁ ।
ଯୋଜନା ଅନୁସାରେ ରାୟଗଡ଼ରେ ଯାଇ ବାହା ହେବାକୁ କଳ୍ପନାଙ୍କୁ ଅନୁପ କହିଥିଲେ । କଳ୍ପନା ରାଜି ହୋଇ ଯାଇଥିଲେ ।
୨୦୧୬ ମେ ୫ ତାରିଖରେ ସେ ଝିଅକୁ ଧରି ବସରେ ଭୁବନେଶ୍ୱରରୁ ଯାଇ ଝାରସୁଗୁଡ଼ାରେ ପହଞ୍ଚିଥିଲେ । ଅନୁପ ନିଜ ଗାଡ଼ିରେ ଯାଇ ଝାରସୁଗୁଡ଼ାରେ ପହଞ୍ଚିଥିଲେ ।
ଝାରସୁଗୁଡ଼ାରେ ପହଞ୍ଚିବା ପରେ ସେ କଳ୍ପନା ଓ ତାଙ୍କ ଝିଅକୁ ମେଘଦୂତ ହୋଟେଲରେ ରଖି ନିଜ ଘରକୁ ଆସିଥିଲେ ।
ପର ଦିନ ଅନୁପ କଳ୍ପନା ଓ ତାଙ୍କ ଝିଅକୁ ନେଇ ଡ୍ରାଇଭର ବର୍ମନ ଟପ୍ପୋ ସହ ବ୍ରଜରାଜନଗରରାସ୍ତା ଦେଇ ମେ ୬ ତାରିଖ ରାତି ୯ଟାରେ ଛତିଶଗଡ଼ର ରାୟଗଡ଼ ଜିଲ୍ଲାକୁ ବାହାରିଥିଲେ ।
ରାୟଗଡ଼ରେ କୌଣସି ହୋଟେଲ ଖାଲିନଥିବା ଦର୍ଶାଇ ହମିରପୁର ନିକଟରେ ଜଣେ ସମ୍ପର୍କୀୟଙ୍କ ପାଖରେ ରହିବା କହି ସେମାନଙ୍କୁ ହମିରପୁର ଜଙ୍ଗଲ ରାସ୍ତାରେ ନେଇଥିଲେ ।
ଜଙ୍ଗଲ ମଝିରେ ମା' ସାକମ୍ୱରୀ ପ୍ଲାଣ୍ଟ ଯିବା ରାସ୍ତାରେ ନିଛାଟିଆ ସ୍ଥାନ ଦେଖି ମା'-ଝିଅଙ୍କୁ ଗାଡ଼ିରୁ ଓହ୍ଲାଇ ଲୁହା ରଡ଼ରେ ମୁଣ୍ଡରେ ମରଣାନ୍ତକ ଆକ୍ରମଣ କରିଥିଲେ ।
ହତ୍ୟାକୁ ଦୁର୍ଘଟଣାର ରୂପ ଦେବା ପାଇଁ ଡ୍ରାଇଭର୍ ବର୍ମନଙ୍କୁ ସେମାନଙ୍କ ଉପରେ ବାରମ୍ୱାର ଗାଡ଼ି ମଡ଼ାଇବାକୁ କହିଥିଲେ ।
ଏହାସହ ମୃତ ଦେହ ସେଠାରେ ପକାଇ ଦେଇ ଓଡ଼ିଶା ଫେରି ଆସିଥିଲେ । ଅନୁପଙ୍କୁ ଗିରଫ କରିବା ପରେ ପ୍ରାୟ ୧୮ ଘଣ୍ଟା ଜେରା କରାଯାଇଛି ।
ତାଙ୍କ ଠାରୁ ବହୁ କିଛି ତଥ୍ୟ ମିଳିଛି । ହତ୍ୟାକାଣ୍ଡରେ ତାଙ୍କର ସଂକ୍ତୃକ୍ତି ନେଇ ଯଥେଷ୍ଟ ପ୍ରମାଣ ପୁଲିସ ନିକଟରେ ଅଛି ।
ଫେରାର ଡ୍ରାଇଭର ବର୍ମନ ଟପ୍ପୋକୁ ଶୀଘ୍ର ଗିରଫ କରାଯିବ । ଅନୁପଙ୍କର ଡିଏନଏ ଏବଂ ନାର୍କୋ ଟେଷ୍ଟ ପାଇଁ କୋର୍ଟରେ ଆବେଦନ କରାଯିବ ।
ଆବଶ୍ୟକ ପଡ଼ିଲେ ଅନୁପଙ୍କୁ ରିମାଣ୍ଡରେ ନେଇ ଅଧିକ ଜେରା କରାଯିବ ବୋଲି କହିଛନ୍ତି ଏସପି ସନ୍ତୋଷ ସିଂହ ।
କଳ୍ପନାଙ୍କ ପିତା ଜଣେ ପୂଜକ ଥିଲେ । ସୁନିଲ ନିଜ ପିତାଙ୍କ ଅସୁସ୍ଥତା ପାଇଁ ପୂଜା କରିବା ସକାଶେ କଳ୍ପନାଙ୍କ ପିତାଙ୍କ ପାଖକୁ ଯାଉଥିଲେ ।
୨୦୦୦ ଅଗଷ୍ଟରେ ସୁନିଲ ପ୍ରଥମେ କଳ୍ପନାଙ୍କ ଘରକୁ ଯାଇଥିଲେ ।
ଉଭୟଙ୍କ ମଧ୍ୟରେ ପ୍ରେମ ହୋଇଥିଲା ଏବଂ ୨୦୦୦ ନଭେମ୍ବରରେ ଉଭୟ ବିବାହ କରିଥିଲେ ।
କିଛି ଦିନ ପରେ ଉଚ୍ଚଭିଳାଷୀ କଳ୍ପନା ଶାଶୁ ଶଶୁରଙ୍କ ପାଖରେ ରହିବାକୁ ରାଜି ହୋଇଥିଲେ ।
ସେ ଏକୁଟିଆ ରହିବାକୁ ସୁନିଲଙ୍କୁ ପ୍ରବର୍ତ୍ତାଇଥିଲେ । କିନ୍ତୁ ପିତାମାତାଙ୍କର ଏକ ମାତ୍ର ପୁତ୍ର ହୋଇଥିବାରୁ ସୁନିଲ ଏଥିରେ ରାଜି ହୋଇ ନ ଥିଲେ ।
୨୦୦୪ରେ କଳ୍ପନା ଶାଶୁ ଘର ଛାଡ଼ି ବାପ ଘରକୁ ଚାଲି ଆସିଥିଲେ ।
୨୦୦୮ରେ ସୁନିଲ ଜାଣିବାକୁ ପାଇଥିଲେ ଯେ କଳ୍ପନା ଅନୁପଙ୍କ ସହ କଟକରେ ରହୁଛନ୍ତି ।
୨୦୧୧ରେ ଉଭୟ ସୁନିଲ ଓ କଳ୍ପନାଙ୍କ ମଧ୍ୟରେ ଛାଡ଼ପତ୍ର ହୋଇଥିଲା । ତେବେ ଝିଅ କଳ୍ପନାଙ୍କ ପାଖରେ ରହୁଥିଲା ।
ଏପରିକି ସୁନିଲ ଆସିଲେ ମଧ୍ୟ କଳ୍ପନା ଝିଅକୁ ତାଙ୍କ ସହ ଭେଟ କରାଇ ଦେଉ ନଥିଲେ ।
ଅନୁପଙ୍କୁ ଥରେ ସୁନିଲ ଦେଖା ମଧ୍ୟ କରିଥିଲେ । କିନ୍ତୁ ଏ ସବୁରୁ ଦୂରେଇ ରହିବାକୁ ଅନୁପ ସୁନିଲଙ୍କୁ ଧମକ ଦେଇଥିଲେ ।
କଳ୍ପନାଙ୍କ ହତ୍ୟା ବାବଦରେ ସୁନିଲ କିଛି ପ୍ରତିକ୍ରିୟା ଦେଇ ନଥିଲେ ବି ତାଙ୍କ ଝିଅ ଯିଏ କି ଜଣେ ମେଧାବୀ ଛାତ୍ରୀ ତାକୁ ବିନା କାରଣରେ ହତ୍ୟା କରାଯାଇଥିବାରୁ ଅନୁପଙ୍କୁ ଫାଶୀ ମିଳିବା ଉଚିତ ବୋଲି ସେ କହିଛନ୍ତି ।
ଏକଦା କଂଗ୍ରେସର ଦମଦାର୍ ନେତା ଭାବେ ପରିଚିତ ଅନୁପ ସାଏ ବ୍ରଜରାଜନଗର ବିଧାନସଭା ଆସନରୁ ୨୦୦୦, ୨୦୦୪ ଏବଂ ୨୦୦୯ରେ ବିଧାନସଭାକୁ ନିର୍ବାଚିତ ହୋଇଥିଲେ ।
ତେବେ ଗତ ନିର୍ବାଚନ ପୂର୍ବରୁ ୨୦୧୪ ମାର୍ଚ୍ଚରେ ସେ କଂଗ୍ରେସ ଛାଡ଼ି ବିଜେଡିରେ ମିଶିଥିଲେ ।
୨୦୧୪ରେ ସେ ସେହି ଆସନରୁ ବିଜେଡିତ ପ୍ରାର୍ଥୀ ଭାବେ ପ୍ରତିଦ୍ୱନ୍ଦ୍ୱିତା କରୁଥିଲେ ମଧ୍ୟ ବିଜେପିପ୍ରାର୍ଥୀ ରାଧାରାଣୀ ପଣ୍ଡାଙ୍କ ଠାରୁ ପରାଜିତ ହୋଇଥିଲେ ।
କିନ୍ତୁ ୨୦୧୯ରେ ଦଳ ତାଙ୍କୁ ଟିକେଟ ଦେଇ ନଥିଲା । ପରେ ତାଙ୍କୁ ରାଜ୍ୟ ପଣ୍ୟାଗାର ନିଗମ ଅଧ୍ୟକ୍ଷ ପଦରେ ଥଇଥାନ କରାଯାଇଥିଲା ।
ଏବେ ସେ ଡବଲ ମର୍ଡର ମାମଲାରେ ଗିରଫ ହେବା ପରେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ତାଙ୍କୁ ବିଜେଡିରୁ ବହିଷ୍କାର କରିବା ସହ ପଣ୍ୟାଗାର ନିଗମଅଧ୍ୟକ୍ଷ ପଦରୁ ମଧ୍ୟ ବିଦା କରିଛନ୍ତି ।
କଟକ,ଫେବୃଆରୀ ୧୫ (ଲୋକାଲ ୱାୟାର): ରାଜ୍ୟ ସରକାରଙ୍କ ବିଜ୍ଞପ୍ତି ଅନୁଯାୟୀ ବଲାଙ୍ଗୀର ଜିଲ୍ଲା ଓ ଦୌରାଜଜ, ଅତିରିକ୍ତ ଜିଲ୍ଲା ଓ ଦୌରାଜଜ, ପୋକସୋ ସ୍ୱତନ୍ତ୍ର ଅଦାଲତ, ଏସସି, ଏସଟି ସ୍ୱତନ୍ତ୍ର ଅଦାଲତ, ଏନଡିପିଏସ ସ୍ୱତନ୍ତ୍ର ଅଦାଲତରେ ବିଚାରାଧିନ ମାମଲାକୁ ଟିଟିଲାଗଡ ଅତିରିକ୍ତ ଜିଲ୍ଲା ଦୌରାଜଜଙ୍କ ଅଦାଲତକୁ ସ୍ଥାନାନ୍ତର କରାଯାଇଛି ।
ସେହିପରି ଲାଙ୍ଗୀର ସିଭିଲ ଜଜ(ସିନିୟର)ର ମାମଲାକୁ ଟିଟିଲାଗଡ଼ ସିଭିଲ ଜଜ(ସିନିୟର) ଏବଂ ବଲାଙ୍ଗୀର ଏସଡିଜେଏମ ଏବଂ ଲୋଇସିଂହା ଜେଏମଏଫସିର ମାମଲାକୁ ସଇନ୍ତଳା ସ୍ଥାନାନ୍ତରିତ କରାଯାଇଛି ।
ଦେବଗଡ ଜିଲ୍ଲା ଓ ଦୌରାଜଜର ମାମଲାକୁ କେନ୍ଦୁଝର ଜିଲ୍ଲା ଦୌରାଜଜ, ଦେଓଗଡ ଅତିରିକ୍ତ ଜିଲ୍ଲା ଓ ଦୌରାଜଜଙ୍କ ମାମଲା କେନ୍ଦୁଝର ଅତିରିକ୍ତ ଜିଲ୍ଲା ଦୌରାଜଜ, ଦେବଗଡ ସିଜିଏମର ମାମଲା କେନ୍ଦୁଝର ସିଜିଏମ, ଦେବଗଡ ଦୌରାଜଜଙ୍କ ମାମଲା କେନ୍ଦୁଝର ଦୌରାଜଜ, ଦେବଗଡ ସିନିୟର ସିଭିଲ ଜଜଙ୍କ ମାମଲା କେନ୍ଦୁଝର ସିନିୟର ସିଭିଲ ଜଜ, ଦେବଗଡ ସିଭିଲ ଜଜ ଏସଡିଜେଏମଙ୍କ ମାମଲା କେନ୍ଦୁଝର ସିଭିଲ ଜଜ ଏସଡିଜେଏମ, ଦେବଗଡ ଜେଏମଏଫସିଙ୍କ ମାମଲା କେନ୍ଦୁଝର ଜେଏମଏଫସିକୁ ସ୍ଥାନାନ୍ତର କରାଯାଇଛି ।
ଝାରସୁଗୁଡା ଜିଲ୍ଲା ଦୌରାଜଜଙ୍କ ମାମଲା ସୁନ୍ଦରଗଡ ଜିଲ୍ଲା ଦୌରାଜଜ, ଝାରସୁଗୁଡା ଅତିରିକ୍ତ ଦୌରାଜଜଙ୍କ ମାମଲା ସୁନ୍ଦରଗଡ ଅତିରିକ୍ତ ଦୌରାଜଜ, ଝାରସୁଗୁଡା ସିଜିଏମଙ୍କ ମାମଲା ସୁନ୍ଦରଗଡ ସିଜିଏମ, ଝାରସୁଗୁଡା ଅତିରିକ୍ତ ଦୌରାଜଜଙ୍କ ମାମଲା ସୁନ୍ଦରଗଡ ଅତିରିକ୍ତ ଦୌରାଜଜ, ଝାରସୁଗୁଡା ସିନିୟର ସିଭିଲ ଜଜଙ୍କ ମାମଲା ସୁନ୍ଦରଗଡ ସିନିୟର ସିଭିଲ ଜଜ, ଝାରସୁଗୁଡା ଏସଡିଜେଏଏମଙ୍କ ମାମଲା ସୁନ୍ଦରଗଡ ଏସଡିଜେଏମ, ଝାରସୁଗୁଡା ଜେଏମଏଫସିଙ୍କ ମାମଲା ସୁନ୍ଦରଗଡ ଜେଏମଏଫସି, ଝାରସୁଗୁଡା ଜେଏମଏଫସି(ଲିଭ ରିଜର୍ଭ)ଙ୍କ ମାମଲା ସୁନ୍ଦରଗଡ ଜେଏମଏଫସି(ଲିଭ ରିଜର୍ଭ), ଲଖନପୁର ଜେଏମଏଫସିଙ୍କ ମାମଲା ସୁନ୍ଦରଗଡ ଜେଏମଏଫସିକୁ ସ୍ଥାନାନ୍ତରିତ କରାଯାଇଛି ।
ସମ୍ବଲପୁର ଜିଲ୍ଲା ଓ ଦୌରାଜଜଙ୍କ ମାମଲା ବରଗଡ ଜିଲ୍ଲା ଓ ଦୌରାଜଜ, ସମ୍ବଲପୁର ପରିବାର ଅଦାଲତର ମାମଲା ବରଗଡ ପରିବାର ଅଦାଲତ, ପ୍ରଥମ ଏବଂ ଦ୍ୱିତୀୟ ଅତିରିକ୍ତ ଜିଲ୍ଲା ଦୌରାଜଜଙ୍କ ମାମଲା ବରଗଡ ଅତିରିକ୍ତ ଜିଲ୍ଲା ଦୌରାଜଜ, ସମ୍ବଲପୁର ସିଜିଏମଙ୍କ ମାମଲା ବରଗଡ ସିଜିଏମ, ସମ୍ବଲପୁର ସିନିୟର ସିଭିଲ୍ କୋର୍ଟ ଏବଂ ଅତିରିକ୍ତ ସିଭିଲ୍ କୋର୍ଟର ମାମଲା ବରଗଡ ସିନିୟର ସିଭିଲ କୋର୍ଟ, ସମ୍ବଲପୁର ଏସଡିଜେଏମଙ୍କ ମାମଲା ବରଗଡ ଏସଡିଜେଏମ, ସମ୍ବଲପୁର ସିଭିଲ୍ ଜଜଙ୍କ ମାମଲା ବରଗଡ ସିଭିଲ ଜଜ, ସମ୍ବଲପୁର ଜେଏମଏଫସି(ପରିବହନ)ର ମାମଲା ବରଗଡ ଜେଏମଏଫସି, ସମ୍ବଲପୁର ସ୍ୱତନ୍ତ୍ର ଜୁଡିସିଆଲ ମାଜିଷ୍ଟ୍ରେଟଙ୍କ ମାମଲା ବରଗଡ ଜେଏମଏଫସିକୁ ସ୍ଥାନାନ୍ତର ହୋଇଛି ।
କୁଚିଣ୍ଡା ଅତିରିକ୍ତ ଜିଲ୍ଲା ଦୌରାଜଜଙ୍କ ମାମଲା ବରଗଡ ଅତିରିକ୍ତ ଜିଲ୍ଲା ଦୌରାଜଜ, କୁଚିଣ୍ଡା ସିଭିଲ ସିନିୟର ଜଜଙ୍କ ମାମଲା ବରଗଡ ସିଭିଲ ସିନିୟର ଜଜ, କୁଚିଣ୍ଡା ଏସଡିଜେଏମଙ୍କ ମାମଲା ବରଗଡ ଏସଡିଜେଏମ, ରେଢାଖୋଲ ସିନିୟର ସିଭିଲ ଜଜଙ୍କ ମାମଲା ବରଗଡ ସିନିୟର ସିଭିଲ ଜଜ ଏବଂ ରେଢାଖୋଲ ଏସଡିଜେଏମଙ୍କ ମାମଲା ବରଗଡ ଏସଡିଏମଙ୍କ ଅଦାଲତକୁ ସ୍ଥାନାନ୍ତରିତ କରାଯାଇଛି ।
ଭୁବନେଶ୍ୱର, ଫେବ୍ରୁଆରୀ ୭(ଲୋକାଲ ୱାୟାର):ଭୁବନେଶ୍ୱରର ଜନତା ମୈଦାନରେ ହସ୍ତଶିଳ୍ପ, ବୟନ ଓ ହସ୍ତତନ୍ତ ବିଭାଗ ଆନୁକୂଲ୍ୟରେ ଅନୁଷ୍ଠିତ ହେଉଥିବା ହସ୍ତଶିଳ୍ପ ପ୍ରଦର୍ଶନୀ ଶୁକ୍ରବାର ଉଦଘାଟିତ ହୋଇଥିବା ବେଳେ ଏଥିରେ ୧୦୪ଟି ଷ୍ଟଲ ସ୍ଥାନ ପାଇଥିବା ଦେଖିବାକୁ ମିଳିଛି।
ହସ୍ତ ଓ କୁଟୀର ଶିଳ୍ପ ନିର୍ଦ୍ଦେଶାଳୟ ମାଧ୍ୟମରେ ଅନୁଷ୍ଠିତ ହେଉଥିବା ଏହି ପ୍ରଦର୍ଶନୀ ଫେବ୍ରୁଆରୀ ୭ରୁ ୧୬ ତାରିଖ ପର୍ଯ୍ୟନ୍ତ ଚାଲିବ ଏବଂ ୧୩୬ ଜଣ କାରିଗରଙ୍କୁ ବିନା ଦେୟରେ ଷ୍ଟଲ ଯୋଗାଇ ଦିଆଯାଇଛି ।
ପ୍ରଦର୍ଶନୀରେ ଅଂଶ ଗ୍ରହଣ କରୁଥିବା ଜିଲ୍ଲା ଗୁଡ଼ିକ ମଧ୍ୟରେ ଅଛି କେନ୍ଦୁଝର, ଯାଜପୁର, ବାଲେଶ୍ୱର, ସୁବର୍ଣ୍ଣପୁର, ବରଗଡ଼, ଖୋର୍ଦ୍ଧା, ନୟାଗଡ଼, ଢେଙ୍କାନାଳ, ମୟୁରଭଞ୍ଜ, ଜଗତସିଂହପୁର, ଭଦ୍ରକ, କଟକ, ନବରଙ୍ଗପୁର, ସମ୍ବଲପୁର, ବଲାଙ୍ଗିର, କେନ୍ଦ୍ରାପଡ଼ା, ପୁରୀ, ସୁନ୍ଦରଗଡ଼, ଝାରସୁଗୁଡ଼ା, କଳାହାଣ୍ଡି, କନ୍ଧମାଳ ଓ ବୌଦ୍ଧ ।
ମେଳାରେ ପଟ୍ଟଚିତ୍ର ହସ୍ତଶିଳ୍ପ କାର୍ଯ୍ୟକୌଶଳର ପ୍ରତ୍ୟକ୍ଷ ପ୍ରଦର୍ଶନ ହେଉଛି । ଏହି ପ୍ରଦର୍ଶନୀରେ ୭୫ ଲକ୍ଷ ଟଙ୍କାରୁ ଅଧିକ ହସ୍ତଶିଳ୍ପ ସାମଗ୍ରୀ ବିକ୍ରି ହେବାର ଆକଳନ କରାଯାଇଛି ।
ଶୁକ୍ରବାର ଉନ୍ନୟନ କମିଶନର ତଥା ଅତିରିକ୍ତ ମୁଖ୍ୟ ଶାସନ ସଚିବ ସୁରେଶ ମହାପାତ୍ର ପ୍ରଦର୍ଶନୀ ଉଦଘାଟନ କରି କହିଥିଲେ, ରାଜ୍ୟରେ ହସ୍ତଶିଳ୍ପର ବଜାର ସୃଷ୍ଟି ପାଇଁ ଭୁବନେଶ୍ୱର, ପୁରୀ ଓ କୋଣାର୍କରେ ସ୍ଥାୟୀ ଆଉଟଲେଟର ବ୍ୟବସ୍ଥା କରାଯାଇଛି ।
ରାଜ୍ୟ ସରକାରଙ୍କ ଦ୍ୱାରା ଅନୁମୋଦିତ ୫୦ଟି ହସ୍ତଶିଳ୍ପକୁ ଆଧାର କରି ୧.୩୦ ଲକ୍ଷରୁ ଅଧିକ କାରିଗର ବିଭିନ୍ନ ସାମଗ୍ରୀ ଉତ୍ପାଦନ କରୁଛନ୍ତି ।
ଏ ପର୍ଯ୍ୟନ୍ତ ରାଜ୍ୟର ୧୬୮ ଜଣ ହସ୍ତଶିଳ୍ପୀ ଜାତୀୟ ପୁରସ୍କାର ପ୍ରାପ୍ତ ହୋଇଥିବା ବେଳେ ତନ୍ମଧ୍ୟରୁ ୪ ଜଣ ପଦ୍ମ ପୁରସ୍କାର ଏବଂ ୧୧ ଜଣ ଶିଳ୍ପୀଗୁରୁ ଭାବେ ସମ୍ମାନିତ ହୋଇଛନ୍ତି ।
ଅହମ୍ମଦାବାଦ ସ୍ଥିତ ରାଷ୍ଟ୍ରୀୟ ନମୁନା ବିକାଶ ଅନୁଷ୍ଠାନ ସହଯୋଗରେ ଭୁବନେଶ୍ୱରର ଗଣ୍ଡମୁ୍ଣ୍ଡାସ୍ଥିତ ହସ୍ତଶିଳ୍ପ ପ୍ରକଳ୍ପ (ରାଜ୍ୟ କଳା ଓ ହସ୍ତଶିଳ୍ପ ବିକାଶ ଅନୁଷ୍ଠାନ) ଠାରେ ନମୁନା କେନ୍ଦ୍ର ପ୍ରତିଷ୍ଠା କରାଯାଇଛି ।
ବାଲେଶ୍ୱର ଆଞ୍ଚଳିକ ହସ୍ତଶିଳ୍ପ ତାଲିମ ଓ ନମୁନା ବିକାଶ ଆଧାରିତ ପାଠ୍ୟକ୍ରମ କେନ୍ଦ୍ର ପ୍ରତିଷ୍ଠା କରାଯାଇଛି ।
ଏଥିସହ ଖଣ୍ଡଗିରିରେ ସାଧାରଣ ସୁବିଧା କେନ୍ଦ୍ର ପ୍ରତିଷ୍ଠା କରାଯାଇ ବହୁଳ ଉତ୍ପାଦନ, ମାନ ନିର୍ଦ୍ଧାରଣ ଏବଂ ଉଚ୍ଚସ୍ତରୀୟ ବନ୍ଧେଇର ବ୍ୟବସ୍ଥା କରାଯାଇଥିବା ଶ୍ରୀ ମହାପାତ୍ର କହିଛନ୍ତି ।
ଭୁବନେଶ୍ବର, ଫେବ୍ରୁଆରି ୭ (ଲୋକାଲ ୱାୟାର): ଆଗାମୀ ଚାରିଦିନ ପର୍ଯ୍ୟନ୍ତ ରାଜ୍ୟର ବିଭିନ୍ନ ଜିଲ୍ଲାରେ ବିଶେଷତଃ ଉତ୍ତର ଓ ଦକ୍ଷିଣ ଓଡିଶାରେ ଘନ କୁହୁଡି ସହ ବର୍ଷା ସମ୍ଭାବନା ଥିବା ଆଞ୍ଚଳିକ ପାଣିପାଗ ବିଜ୍ଞାନ କେନ୍ଦ୍ର ଶୁକ୍ରବାର ପୂର୍ବାନୁମାନ କରିଛି ।
ସେହିପରି ସମ୍ବଲପୁର, ଗଞ୍ଜାମ, ପୁରୀ ଓ ଜଗତସିଂହପୁର ଜିଲ୍ଲାରେ ପ୍ରବଳ ବର୍ଷାର ଆଶଙ୍କା ରହିଛି।
ସେପଟେ ସୁବର୍ଣ୍ଣପୁର, ବୌଦ୍ଧ, ଅନୁଗୁଳ, କେନ୍ଦୁଝର, ମୟୂରଭଞ୍ଜ, ଢେଙ୍କାନାଳ, ଯାଜପୁର, ଭଦ୍ରକ, କେନ୍ଦ୍ରାପଡା, କଟକ, ନୟାଗଡ, କନ୍ଧମାଳ, ରାୟଗଡା ଓ ଖୋର୍ଦ୍ଧା ଜିଲ୍ଲାରେ ଘଡଘଡି ସହ ବର୍ଷା ସାଙ୍ଗକୁ ଘଣ୍ଟାକୁ ୩୦ରୁ ୪୦ କିଲୋମିଟର ବେଗରେ ପବନ ବହିପାରେ।
ଏହାଛଡା ଘନ କୁହୁଡି ସମ୍ଭାବନା ରହିଥିବାରୁ ସୁନ୍ଦରଗଡ, କେନ୍ଦୁଝର, ଝାରସୁଗୁଡା, ସମ୍ବଲପୁର, ବଲାଙ୍ଗିର, ଅନୁଗୁଳ, ଢେଙ୍କାନାଳ, ଯାଜପୁର, ଭଦ୍ରକ, କଟକ, ଖୋର୍ଦ୍ଧା ଓ କନ୍ଧମାଳ ଜିଲ୍ଲା ପାଇଁ ପାଣିପାଗ ବିଜ୍ଞାନ କେନ୍ଦ୍ର ୟେଲୋ ୱାର୍ଣ୍ଣିଂ ଜାରି କରିଛି ।
ଭୁବନେଶ୍ବର, ଫେବ୍ରୁଆରୀ ୦୭(ଲୋକାଲ ୱାୟାର): ଘୂର୍ଣ୍ଣିବଳୟ ପ୍ରଭାବରେ ଶୁକ୍ରବାର ରାଜଧାନୀ ଭୁବନେଶ୍ବର ସମେତ ରାଜ୍ୟର ବିଭିନ୍ନ ସ୍ଥାନରେ ଝିପିଝିପି ବର୍ଷା ଲାଗି ରହିଛି।
ଗତକାଲି ରାତିରୁ ବର୍ଷା ସାଙ୍ଗକୁ ଅନେକ ଅଂଚଳରେ କୋହଲା ପାଗ ଯୋଗୁ ଜନଜୀବନ ପ୍ରଭାବିତ ହୋଇଛି।
ଭୁବନେଶ୍ବରସ୍ଥିତ ଆଞ୍ଚଳିକ ପାଣିପାଗ ବିଜ୍ଞାନ କେନ୍ଦ୍ରର ପୂର୍ବାନୁମାନ ଅନୁସାରେ, ଆସନ୍ତା ୭୨ ଘଣ୍ଟା ମଧ୍ୟରେ ଆଭ୍ୟନ୍ତରୀଣ ଓଡ଼ିଶା ସମେତ ଉପକୂଳ ଏବଂ ଉତ୍ତର ଓଡ଼ିଶାରେ ଘଡ଼ଘଡ଼ି ସହ ବର୍ଷା ସମ୍ଭାବନା ରହିଛି।
ଏହି ସମୟ ମଧ୍ୟରେ ପୁରୀ, ଗଞ୍ଜାମ ଓ ଜଗତସିଂହପୁର ଜିଲ୍ଲାରେ ଅଧିକ ବର୍ଷା ହୋଇପାରେ।
ଆଜି ଅନୁଗୁଳ,ଢେଙ୍କାନାଳ,ସମ୍ବଲପୁର,ଦେବଗଡ,ସୁନ୍ଦରଗଡ,ଝାରସୁଗୁଡା,ମୟୂରଭଞ୍ଜ ଓ କେନ୍ଦୁଝର ଜିଲ୍ଲାର ଗୋଟିଏ କିମ୍ବା ଦୁଇଟି ସ୍ଥାନରେ ସ୍ୱଳ୍ପରୁ ମଧ୍ୟମ ଧରଣର ବର୍ଷା ହୋଇପାରେ ।
ସେହିପରି ଘଣ୍ଟାକୁ ୩୦ରୁ ୪୦ କିଲୋମିଟର ବେଗରେ ପବନ ବହିବା ସମ୍ଭାବନା ଥିବାରୁ ସତର୍କ କରିଦିଆଯାଇଛି।
ଆସନ୍ତା ରବିବାର ପର୍ଯ୍ୟନ୍ତ ପାଗ ଏହିଭଳି ରହିବ ଏବଂ ୧୦ ତାରିଖରୁ ପାଗ ଶୁଖିଲା ହୋଇ ଥଣ୍ଡାର ପରିମାଣ ବଢିବ ବୋଲି ପାଣିପାଗ ବିଜ୍ଞାନ କେନ୍ଦ୍ର ପକ୍ଷରୁ କୁହାଯାଇଛି।
ଅନ୍ୟପକ୍ଷରେ ଏହି ସମୟ ମଧ୍ୟରେ ବଜ୍ରପାତ ନେଇ ସତର୍କ ରହିବାକୁ ସବୁ ଜିଲ୍ଲାର ଜିଲ୍ଲାପାଳମାନଙ୍କୁ ସ୍ବତନ୍ତ୍ର ରିଲିଫ୍ କମିଶନର୍ ନିର୍ଦ୍ଦେଶ ଦେଇଛନ୍ତି।
ଏନେଇ ତ୍ବରିତ ପଦକ୍ଷେପ ନେବାକୁ କୁହାଯାଇଛି।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
